मंत्रालय ने औपचारिक क्षेत्र में रोजगार संबंधी आंकड़ों की प्रथम रिपोर्ट अप्रैल 2018 में जारी की थी जिसमें सितम्बर 2017 से लेकर फरवरी 2018 तक की अवधि को कवर किया गया था। इसके तहत उन सदस्यों की संख्या से संबंधित सूचनाओं का उपयोग किया गया जिन्होंने तीन प्रमुख योजनाओं यथा कर्मचारी भविष्य निधि (ईपीएफओ) कर्मचारी राज्य बीमा योजना (ईएसआईसी) और राष्ट्रीय पेंशन योजना (एनपीएस) के अंतर्गत लाभ उठाये हैं।